ભાજપ સરકારની ભ્રષ્ટાચારી નિતીઓ અને બેફામ ઊડાઉ ખર્ચાના કારણે ગુજરાતનું દેવું ૧.૮૧ હજાર કરોડ જેટલું દેવાદાર રાજય બની ગયું છે. ત્યારે ભાજપ સરકારના દેવાળિયા વહીવટનો ભોગ ગુજરાતનો નાગરિક બની રહ્યો છે. રાજયનાં ૩૩ જિલ્લાઓમાં અને આઠ મહાનગરોમાં સવારથી જ વિવિધ જગ્યાએ ધરણાં, દેખાવો અને પૂતળાંદહનના કાર્યક્રમો યોજાયા હતાં જેમાં મોટી સંખ્યામાં કોંગ્રેસના આગેવાનો અને કાર્યકરો ઉમટી પડ્યા હતા. વિવિધ શહેરોમાં કોંગ્રેસના આગેવાનો અને કાર્યકરોની મોટી સંખ્યામાં અટકાયત કરાઈ હતી.